14. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. Φ. 0546/2487  της 4/9 Ιαν. 1989 (ΦΕΚ Α΄9) Ανακοίνωση για την ανανέωση για μια περίοδο τριών ετών αρχομένης από της  20ης Νοεμ.1988 της αρμοδιότητας της Ευρωπαϊκής Επιτροπής Ανθρωπίνων Δικαιωμάτων να εκδικάζει προσφυγές σύμφωνα με το άρθρ. 25, παρ. Ι της Συμβάσεως της Ρώμης της 4.11. 1950. Το Υπουργείο Εξωτερικών ανακοινώνει ότι κατατέθηκε στο Γενικό Γραμματέα του Συμβουλίου της Ευρώπης η από 10 Νοεμ.1988 δήλωση της Ελληνικής Κυβερνήσεως για την ανανέωση για μια περίοδο τριών ετών, από της 20ης Νοεμ.1988, της αρμοδιότητας της Ευρωπαϊκής Επιτροπής Ανθρωπίνων Δικαιωμάτων να εκδικάζει προσφυγές  σύμφωνα με το άρθρ. 25, παρ. Ι της Ευρωπαϊκής Συμβάσεως της Ρώμης της 4 ης  Νοεμ. 1950 για τα δικαιώματα του ανθρώπου και τις θεμελιώδεις ελευθερίες, η οποία κυρώθηκε με το 53/1974 Νομοθετικό Δ/γμα που δημοσιεύτηκε στο 256 Φύλλο της Εφημερίδας της Κυβερνήσεως, Τεύχ. Α΄της 20.9.1974.  